Zouaves Paris

**Zouaves Paris**  („Pàriis-Zwààwer“), kurz **ZVP**, ìsch a häftiger Pàriiser Neonàzi-Gruppa, wo ànna 2018 grìnda un ìm Janner 2022 vu dr frànzeescha Regiarung uffgleest worra-n-ìsch. D’ maischta Mìtglììder hann üss dr Groupe Union Défense un üss dr Hooligan-Beweegung gschtàmmt.

## Gschìchta
Noh da soziààla Unrüahja vu Mai 68 ìsch d’ gwàltiga Groupe Union Défense (GUD) äntschtànda. Ànna 2017 ìsch d’ Orgànisàzioona unter’m Nàmma Bastion Social wììder grìnda worra un ìsch bsunderscht z’ Lyon un ìn fìmf wittera Schtädt àktiiv gsìì, àwwer nìt z’ Pàriis. Jedoch ìsch z’ Pàriis d’ GUD ìn mehrera Schtreemunga getailt gsìì. D’ Gruppa Zouaves Paris ìsch àlso äntschànda, fìr d’ Neonàzis versàmmla.

Ìnnerhàlb vu dara informälla Grupp sìnn ràdikààla Mìtglììder vu dr GUD un vu dr identitäära Beweegung gsìì, wia àui keenigsträija-n-Àktìwìschta vu dr Action française. Wittera Mìtglììder hann üss dr Hooligan-Beweegung gschtàmmt. D’ Zouaves Paris sìnn zem äärschta Mol ìm Àwrìl 2018 ìn dr Äffentlikait ufftratta. Ìm Moneet druff hann sa àlgeerischa Ààhanger ìm Ààlàss vu dr Füassbàll-WM 2018 ààgrìffa. Witterscht sìnn àui Schtraita gsìì biim Protäscht vu da Protäscht vu da gaala Schilä àm 1. Dezamber 2018 bii da Champs-Élysées, a Ààgrìff geega d’ lìnksextreema Näija Àntikàpitàlìschta Pàrtäi (NPA) àm 26. Janner 2019 so wia-n-a Ààgrìff geega àntifàschìschta-n-Àktìwìschta bii’ma identitäära Protäscht ìm saalwa Moneet. Ìm Oktoower 2019 hann sa dr rachtsextreema Rapper Amalek ìwwerfàlla, dänn’r hàt d’ Gruppamìtglììder häftig kritisiart ghàà. Ìm Moneet druff hann sa a Schtudant vu dr Üniwärsiteet Pàriis-Nanterre ìwwerfàlla, wial’r a Kìttel mìt’ra màrokàànischa Fààhna druff trajt hàt; sa hann àui ààlàsslig vu’ma identitäära Protäscht Lìnksàktìwìschta geprììgelt Ìm Janner 2020 hann sa bii’ma Protäscht vu La Manif pour tous Schurnàlìscht vu France Inter ìwwerfàlla. Ìm Harbscht 2020 hàt dr Gruppafiahrer Marc de Cacqueray-Valménier àm Kriag um Bargkarabach mìtgmàcht, fìr d’ Àrmeeniar geega-n-Aserbaidschàn unterschtìtza. Waagadam ìsch’r vu dr aserbaidschàànischa Juschtiz verfolgt worra.

Àm 5. Janner 2022 ìsch d’ Gruppa Zouaves Paris vu dr frànzeescha Regiarung uffgleest worra. Àm 21. Janner 2022 ìsch dr Marc de Caqueray-Valménier züa ainem Joohr Gfangniss oohna Bewaahrung waagem Ààgrìff ìn’ma Pàriiser lìnksextremìschta Wìrtschàft ìm Joohr 2020. Nooh dr Uffleesung dur d’ frànzeescha Regiarung hann sìch d’ ZVP-Mìtglììder ànna 2022 wììder unter’m Nàmma „Groupe Union Défense“ z’ Pàriis gsàmmelt.

## Ideologii un Orgànisàzioonsplààn
Bii da Zouaves Paris gìtt’s kää klààra Orgànisàzioonsplààn. Dr Marc de Cacqueray-Valmenier, àui „Marc Hassin“ gnännt, wìrd vu dr Juschtiz àls Gruppafiahrer ààglüagt un hàt àn mehrera Àkzioona mìtgmàcht. Ar ìsch friahjer üss dr Action française üssgschlossa worra gsìì, un b’schribbt sìch salbscht àls Fàschìscht. Ànna 2019 hàt d’ Zittung *France-Soir* hàt d’ Gruppa àls nàzionààlrevoluzionäär bezaichent. D’ Mìtglììder vu dr Gruppa trààga-n-oft Nàzi-Sümboola, wia Hààkakriizer. Sa düan àui ultrànàzionàlìschta bzw. neofàschìschta Sümboola bnutza, wia zem Biischpììl d’ Kältakriiz. D’ Zouaves Paris hann Beziihunga züa dr Hooligan-Grupp „Mes Os“ üss Reims. Sa hann àui Beiizhunga züa Mìtglììder vu Génération identitaire — dia Orgànisàzioon ìsch eewafàlls vu dr frànzeescha Regiarung üssgleest worra.

Ìm Geegasàtz züa da maischta frànzeescha rachtsextreema Beweegunga lüaga d’ ZVP dr Euromaidan-Uffschtànd z’ Kiew un dr ukràinischa Asow-Regimant positiiv àà — d’ maischta Beweegunga düan änder Rüsslànd ìm Konflikt geega d’ Ukràina unterschtìtza.

## wìchtiga Àkzioona
### biim Protäscht vu da gaala Schilä
Ìm Làuif vu dr Protäschtwälla vu da gaala Schilää hann d’ Zouaves Paris zwai gwàltiga Àkzioona üssiawt. Biim 3. Wuchaprotäscht àm 1. Dezamber 2018 hann sa zamma mìt mehrera Mìltgììder vum Bastion Social uff da Champs-Élysées biim Triumpfabooga-n-a gmainsààma Àkzioon mìtgmàcht. Dr frànzeescha Informàzioonsdianscht hàt a Umzuug mit „70 bis 80 Ultranàzionàlìschta“ bschrììwa; bii dana säjga zwìscha 20 un 30 Zouaves gsìì, wo Bàrrikààda-n-uffgschtällt, Schläägaraija-n-üssgleest un a Gruppa vun àntifàschìschta Àktìwìschta-n-ààgrìffa hann.

Ìm Janner 2019 sìnn säcks vu dana „Ultrànàzionàlìschta“ züa Gfangnissschtroofa mìt Bewaahrung verurtailt worra. Vor àm hann sa Grìcht gsajt, àss sa nìt züa rachtsextreema Gruppa gheert hann un àss sa nìcks gmàcht hann. Bii da ZVP ìsch dr Aloys Vojinovic züa dräi Moneeta Gfangniss oohna Bewaahrung verurtailt worra. Dr Marc de Cacqueray hàt gsajt, àss’r salbscht nìt Mìtglììd ìn da Zouaves ìsch, àwwer hàt züagschtànda, àss’r Mìtglììd vum GUD ìsch. D’ Juschtiz hàt gsajt, àss’r a bediitenda Roola ìn dr Àkzioon gschpììlt hàt, un ar ìsch züa säcks Moneeta Gfangniss mìt Bewaahrung mìt 105 Schtunda gmainnutziga-n-Àrwet verurtailt worra.

### Ààgrìffa geega lìnksextreemischa-n-Àktìwìschta
Àm 29. Janner 2019 hann d’ Zouaves Paris a Demonschtrànta-n-umzuug vu dr lìnksextreemìschta Näija Àntikàpitàlìschta Pàrtäi (NPA) ààgrìffa. Demonschtriarander hann ìn dr Polizäi gsajt àss äbba 30 ZVP-Mìtglììd uff sìe Pflàschterschtai gworfa hann. Uff’ma Foto hann m’r dr Cacqueray-Valménier gsah, wo-n-a Bàuizüün düat warfa. D’ NPA hàt jedoch kää Klààg iigrìchta. Ìn dr Wucha druff hann ZVP-Mìtglììder àntifàschìschta-n-Àktìwìschta-n-ìwwerfàlla, àwwer sìnn üss’m Umzuug vertrììwa worra. 

Ìm Friahjoohr 2020 hann d’ Zouaves Paris d’ àntifàschìschta Wìrtschàft Le Saint-Sauveur ìm 20. Arrondissement vu Pàriis ààgrìffa. Dr Ààgrìff ìsch àm 4. Jüüni 2020 gsìì, àm Tààg vor’m Toodestààg vum antifàschìschta-n-Àktìwìscht Clément Méric, wo ànna 2013 dur rachtsextreemischta Skinheads umbrocht worra-n-ìsch. Mehrera-n-Àuigaziiga hann gsajt, àss äbba 15 Manner d’ Kunda-n-ààgrìffa, Tìschla uff dr Terrassla umgschtoosst, Fanschterglààser zärbrocha hann, vor äbb sa gflìchta sìnn. Mehrera Videos hann zaigt, àss d’ Flucht unorgànisiart gsìì ìsch; d’rbii ìsch a ZVP-Mìtglììd vu’ma lìnksextreemischter Jung gschlààga worra.

Viar Taaga noh-n-em Ààgrìff hann d’ Zouaves Paris uff Telegram s’ Video vum Ààgrìff geega-n-a Mànn getailt ìn dr Metroschtàzioon Franklin D. Roosevelt — dr Mànn hàt a T-Shirt mìt’m Schlààgwort „Grachtikait fìr Adama“ trajt. Fìr dàs sìnn fìmf ZVP-Mìtglììder ìm Nowamber 2021 vor àm Grìcht ärschììna.

### Ààgrìff bii’ra Versàmmlung vum Éric Zemmour
Àm 5. Dezamber 2021 hàt ìn Hìnsìcht vu dr Presidantswàhl 2022 dr rachtsextreema Kàndidààt Éric Zemmour a Versàmmlung z’ Villepinte bii Pàriis ghàlta. Doo hann d’ Zouaves Àktìwìschta vu Lìnksorgànisàzioon „SOS Racisme“ mìt’m Fàuischt un mìt Schtüahla gschlààga, nohdam àss sa d’ Reeda gschteert hann. Àui doo ìsch dr Caqueray-Valménier uff’ma Video z’ sah gsìì. Àm 14. Dezamber 2021 ìsch’r vu dr Pàriiser Süach- un Iigrìffbrigààda (BRI) verhàfta worra un ìsch waaga „schwaara müatwìlliga Gwàlt“ ìn Polizäigwaahrsààmkait gnumma worra.

Àm 12. Dezamber hàt dr frànzeescha Ìnnaminìschter Gérald Darmanin bekànnt gaa, àss’r a Verfààhra fìr d’ Uffleesung vu da Zouaves Paris iiglaita hàt. A zwaiter ZVP-Mìtglììder ìsch àm 15. Dezamber verhàfta worra un ìsch eewafàlls placé en garde à vue pour violences volontaires aggravées. Àm Tààg druff ìsch geega baida Manner a Ärmìttlungsverfààhra-n-iiglaita worra, un baida sìnn unter rìchterliga-n-Ìwwerpriafung gschtällt worra.

Àm 20. Janner 2022 ìsch dr Marc de Cacqueray-Valménier z’ Saint-Cloud neerdlig vu Pàriis verhàfta worra, wial’r geega siina rìchterliga-n-Ìwwerpriafung gschtoossa-n-ìsch, wu-n-’r àn’ma Demo geega dr Korona-Ìmpfpàss mìtgmàcht. D’ Juschtiz hàt siina rìchterliga-n-Ìwwerpriafung ruckgàngig gmàcht, un dr Caqueray-Valménier ìsch àm saalwa Tààg iigschpärrt worra. Ar ìsch àm 22. März 2022 fräigloo worra.

## Uffleesung dur d’ frànzeescha Regiarung
Àm 5. Janner 2022 hàt dr frànzeescha Minìschterroot d’ Uffleesung vu da Zouaves Paris üssgschproocha. Dr Ààlàss fìr d’ Uffleesung ìsch àm saalwa Tààg veräffentligt worra. D’ Gruppa-n-ìsch uffgleest worra, wial sa „zààhlriicha gwàltiga-n-Àkzioon üssgleest hàt“, un wial sa „äffentlig ràssistisch discours verbraita“ un „reegelmaassig Bìlder mìt Sümboola vu dr Nàzi-Ideologii“ veräffentligt hàt. Ìm Ààlàss ìsch àui gschrììwa, àss d’ Publikàzioona vu da Zouaves Paris „d’ Idee vu dr Ìwwerlaagahait vu da »Wiissa«“ b’fäärdert un „gwàltiga Àkzioona geega Homo- un Trànssäxüälla“ unterschtìtzt hàt.

## Lìteràtüür
* 
* 
* 
* 

## Ainzelnoohwiisa